תקנות הביטוח הלאומי (ילד המשרת בהתנדבות בשירות למטרה ציבורית או לאומית)

{{ח:התחלה}}
{{ח:כותרת|תקנות הביטוח הלאומי (ילד המשרת בהתנדבות בשירות למטרה ציבורית או לאומית), התשנ״ז–1997}}

{{ח:פתיח-התחלה}}
{{ח:תיבה|ק״ת תשנ״ז, 474|תקנות הביטוח הלאומי (ילד המשרת בהתנדבות בשירות למטרה ציבורית או לאומית)|https://olaw.org.il/takanot/takanot-5817.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הביטוח הלאומי#סעיף 238|סעיפים 238}} {{ח:חיצוני|חוק הביטוח הלאומי#סעיף 400|ו־400}} {{ח:חיצוני|חוק הביטוח הלאומי|לחוק הביטוח הלאומי [נוסח משולב], התשנ״ה–1995}} (להלן – החוק), באישור ועדת העבודה והרווחה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|שירות למטרה ציבורית או לאומית}}
{{ח:ת}} בתקנות אלה –
{{ח:ת|סוג=הגדרה}} ”שירות למטרה ציבורית או לאומית“ – כל אחד מאלה:
{{ח:תתת|(1)}} הדרכת נוער בתנועות נוער או בפנימיות;
{{ח:תתת|(2)}} טיפול חינוכי וחברתי בילדים ונוער בישובי ספר, בעיירות פיתוח וביישובים הנתונים במצוקה כלכלית, חברתית או תרבותית;
{{ח:תתת|(3)}} הדרכה וחינוך לידיעת הארץ והכרתה;
{{ח:תתת|(4)}} עבודה במסגרת גרעין נח״ל כמשמעותו בפקודות הצבא כהגדרתן {{ח:חיצוני|חוק השיפוט הצבאי|בחוק השיפוט הצבאי, התשט״ו–1955}}, המיועדת לחזק קיבוץ, מושב או עיירת פיתוח, הנמצאים באזור ספר.

{{ח:סעיף|2|ילד בשירות בהתנדבות}}
{{ח:תת|(א)}} לענין {{ח:חיצוני|חוק הביטוח הלאומי#סעיף 238|פסקה (4) להגדרה ”ילד“ שבסעיף 238 לחוק}}, יראו כמשרת בהתנדבות בשירות למטרה ציבורית או לאומית מי שנתקיימו בו כל התנאים המפורטים להלן וכל עוד הם מתקיימים:
{{ח:תתת|(1)}} הוא הופנה לשרת בשירות למטרה ציבורית או לאומית, בידי גוף שהורשה לכך כאמור {{ח:פנימי|סעיף 3|בתקנה 3}};
{{ח:תתת|(2)}} הוא משרת בשירות למטרה ציבורית או לאומית, שלא בשכר, 24 שעות בשבוע לפחות;
{{ח:תתת|(3)}} הוא אינו עובד ואינו עובד עצמאי;
{{ח:תתת|(4)}} אגף הנוער והנח״ל במשרד הבטחון אישר, על גבי טופס שקבע המוסד, שהילד משרת בשירות למטרה ציבורית או לאומית ושירותו הסדיר, לפי {{ח:חיצוני|חוק שירות בטחון|חוק שירות בטחון}}, נדחה עקב התנדבותו כאמור.
{{ח:תת|(ב)}} פעולה של מתנדב המיועדת, כולה או בעיקרה, למען בן משפחתו או שדרך ביצועה נוגדת את הסדר הציבורי, לא יראו כשירות למטרה ציבורית או לאומית; בתקנת משנה זו, ”בן משפחה“ – אם, אב, הוריהם ואחיהם, וכן אח או אחות בני זוגם וילדיהם.

{{ח:סעיף|3|הרשאת גוף מפנה לשירות למטרה ציבורית או לאומית}}
{{ח:תת|(א)}} שר העבודה והרווחה רשאי לענין תקנות אלה, להרשות גוף להפנות מתנדבים למטרה ציבורית או לאומית אם נתקיימו בו כל אלה:
{{ח:תתת|(1)}} הוא מתנהל ללא כוונת רווח;
{{ח:תתת|(2)}} הנהלתו מורכבת משלושה בוגרים לפחות;
{{ח:תתת|(3)}} יש לו תקנון הקובע את מטרותיו ואת דרכי עבודתו בהפעלת מתנדבים למטרה ציבורית או לאומית;
{{ח:תתת|(4)}} הוא מקיים פעילות סדירה והתקיים בו האמור בפסקאות (1) עד (3) גם במשך 6 חודשים רצופים לפחות בתכוף לפני שהגיש בקשתו להרשותו כגוף המפנה מתנדבים למטרה ציבורית או לאומית.
{{ח:תת|(ב)}} הודעה על הרשאת גוף מפנה לשירות למטרה ציבורית או לאומית, תפורסם ברשומות.
{{ח:ת}} {{ח:הערה|פורסמו הודעות בדבר הרשאת גופים להפנות מתנדבים לשירות למטרה ציבורית או לאומית לגופים המפורטים להלן: חטיבת הנוער של האיחוד החקלאי, עמותת בני המושבים, התנועה הקיבוצית המאוחדת, נוער לנוער ארגון נוער של בני ברית (י״פ תשנ״ז, 3687); עמותת ברית טרומפלדור בארץ ישראל, עמותת אור לנוער, תנועת הנוער המחנות העולים, הסתדרות העובדים הכללית החדשה – הסתדרות הנוער העובד והלומד, נוער שלום (י״פ תשנ״ז, 5304); הסתדרות הצופים העברים בישראל, הקיבוץ הדתי איגוד הקבוצות של הפועל המזרחי, התנועה המסורתית – תנועת הנוער המסורתי נוע״ם, מגן דוד אדום בישראל, החברה להגנת הטבע (י״פ תשנ״ח, 4597); האגודה להנצחת זכרו של אורי מימון ז״ל (י״פ תש״ס, 3096); הסתדרות השומר הצעיר בישראל, עמותת חוגי סיירות של הקרן הקיימת לישראל ע״ש אורי מימון ז״ל (ע״ר) (י״פ תשס״ב, 3929); הדסה ישראל (ע״ר) (י״פ תשס״ג, 1009, 3862); המכבי הצעיר (ע״ר) (י״פ תשס״ג, 1483); עמותת אתגרים, עמותת לשובע, החברה למתנ״סים – מרכזים קהילתיים בישראל בע״מ, עמותת נוער מוביל שינוי (י״פ תשס״ו, 297); תנועת בני עקיבא בישראל (י״פ תשס״ח, 3241); עמותת ”יעדים לצפון – מייסודה של קרן סקט״א–רש״י“ (י״פ תשס״ח, 4676).}}

{{ח:סעיף|4|ביטול הרשאת גוף מפנה לשירות למטרה ציבורית או לאומית}}
{{ח:תת|(א)}} שר העבודה והרווחה רשאי, לאחר שנתן לגוף הזדמנות להשמיע טענותיו, לבטל הרשאה שנתן לגוף, אם חדל, לדעתו, להתקיים בגוף האמור אחד או יותר מהתנאים המפורטים {{ח:פנימי|סעיף 3|בתקנה 3}}.
{{ח:תת|(ב)}} הודעה על הרשאה שבוטלה לפי תקנת משנה (א) תפורסם ברשומות, ובתום שלושים ימים מיום הפרסום תהא כל הפניה שנעשתה בידי אותו גוף – בטלה.

{{ח:סעיף|5|תחילה}}
{{ח:ת}} תחילתן של תקנות אלה ביום ט׳ בטבת התשנ״ו (1 בינואר 1996).

{{ח:חתימות|י׳ באדר א׳ התשנ״ז (17 בפברואר 1997)}}
* '''אליהו ישי'''
שר העבודה והרווחה
{{ח:סוגר}}
{{ח:סוף}}
[[קטגוריה:בוט חוקים]]